О Б Щ И Н С К И   С Ъ В Е Т – Ч Е П Е Л А Р Е

Р  Е  Ш  Е  Н  И  Е

No 652
Взето с Протокол № 35 от заседание на Общински съвет гр. Чепеларе, проведено на 29.04.2010 година

ОТНОСНО: Приемане на текст на Декларация във връзка с решение на НЕК за затваряне на пътя Девин – Кричим и пренасочване на трафика от общините Борино, Девин и Доспат по направление Девин - Пампорово - Чепеларе – Асеновград
Общински съвет – Чепеларе, след като изслуша общинските съветници и след станалите разисквания на основание чл. 21, ал. 2 от ЗМСМА 
Р   Е   Ш   И:

Общински съвет – Чепеларе приема текста на Декларация във връзка с решение на НЕК за затваряне на пътя Девин – Кричим и пренасочване на трафика от общините Борино, Девин и Доспат по направление Девин - Пампорово - Чепеларе – Асеновград.
-Общ брой на общинските съветници: 13

-Гласували: 12
“ЗА” 12
“ПРОТИВ” 0

“ВЪЗДЪРЖАЛ СЕ” 0




   
           ПРЕДСЕДАТЕЛ НА ОБЩИНСКИ

СЕКРЕТАР: …………


          СЪВЕТ - Ч Е П Е Л А Р Е: ……......

ДО
МИНИСТЕРСТВО НА ИКОНОМИКАТА, 

ЕНЕРГЕТИКАТА И ТУРИЗМА

НАЦИОНАЛНА ЕЛЕКТРИЧЕСКА КОМПАНИЯ ЕАД

ОБЛАСТЕН УПРАВИТЕЛ НА 

ОБЛАСТ СМОЛЯН

ОБЛАСТНО ПЪТНО УПРАВЛЕНИЕ

ДЕКЛАРАЦИЯ

Днес, 29.04.2010 г. на ХХVІ редовно заседание на Общински съвет - гр. Чепеларе се прие следната декларация:

Във връзка с изграждане на Хидровъзел „Цанков камък” и обявеното намерение на НЕК ЕАД да започне заваряване на язовира през месец Юли 2010 г. преди да е готово новото трасе на пътя Девин – Кричим, затваряне на съществуващия път и пренасочване на целия автомобилен трафик през маршрута Девин – Широка лъка – Пампорово – Чепеларе – Асеновград, изразяваме нашето несъгласие с така взетото решение, поради следните причини:

1. Преминаването на тежко товарни автомобили с ремаркета през курорта „Пампорово” ще нанесе непоправими щети на пътната инфраструктура и ще се отрази крайно негативно на туристическия бизнес, които и без това изпитва непреодолими трудности, и очаква с нетърпение силният сезон през летните месеци – Юли, Август, Септември, а през есенно – зимния период пътят е абсолютно непроходим за такъв вид автомобили.

2. Основната пътна артерия, преминаваща през центъра на гр. Чепеларе и сега е силно натоварена с ограничение на скоростта. Насочване на такъв огромен, допълнителен трафик (около 660 бр. автомобили в денонощие), би довело до увеличение риска от пътно-транспортни произшествия, нарушение на пътната инфраструктура, негативно влияние върху туристо-потока и непредвидими задръствания и блокиране на отсечката Чепеларе – Проглед – Пампорово, през есенно-зимния период. 

Ето защо апелираме за вземане на отговорно държавническо решение като се зачитат правата и волята на гражданите и местният туристически бизнес, който e и единственото препитание на голяма част от населението на Община Чепеларе.

